**கேரள மாநிலக் காவல் (Kerala State Police)** என்பது கேரள மாநிலத்தின் சட்ட அமலாக்க முகமை ஆகும். கேரளக் காவல், மாநிலத் தலைநகரான திருவனந்தபுரத்தை தலைமையகமாகக் கொண்டு செயல்படுகிறது. காவல் பயிற்சிக் கல்லூரி 20-ம் நூற்றாண்டின் மத்தியில் திருவிதாங்கூர் மன்னரால் தோற்றுவிக்கப்பட்டது. 
2004-ல் திருச்சூரில் கேரளக் காவல் பயிற்சிக்கழகம் உறுவாக்கப்பட்டது. **மிருது பாவெ, திரட கிருத்ய** என்பது வட மொழியில் இக்காவல்ப் படையின் குறிக்கோள் பல்லவியாகும், அதாவது மிதமான குணம், திடமான செயல். கேரள காவல்த் துறை (Kerala Police Department) 2006-ல் 21-ம் நூற்றாண்டில் சமூகம் நேரிடும் பிரச்சனைகளுக்கேற்ப நவீனப்படுத்தப்பட்டது.

வடிவமைப்பு
----------

கேரள காவலகம் கேரள அரசின் உள்விவகாரத் துறையின் நேரடிக் கட்டுப்பாட்டில் வருவதாகும். தற்போதைய உள்விவகாரத் துறைக்கான அமைச்சர் திரு பிணராயி விஜயன் ஆவார். காவல் துறை மாநில காவல் தளபதியினால் தலைமைத்தாங்கப் படுகிறது. **லோகநாத் பெகேரா** *இந்தியக் காவல் பணி* அவர்கள் கேரளக் காவலின் தற்போதைய மாநில காவல் தளபதி ஆவார்.

சட்ட ஒழுங்கை நிலைநாட்டுவதே மாநிலப் படைக்கு தரப்பட்டுள்ள முக்கியப் பணியாகும். இதற்காக, மாநிலம் இரண்டு மண்டலங்களாக, (வடக்கு மண்டலம் மற்றும் தென் மண்டலம்) பிரிக்கப்பட்டு ஒவ்வொன்றும் கூடுதல் காவல் பொது இயக்குநரால் (ADGP) தலைமைதாங்கப்படுகிறது. ஒவ்வொரு மண்டலமும் இரண்டு கோட்டங்களாக பிரிக்கப்பட்டு ஒவ்வொரு கோட்டமும் காவல் பொது ஆய்வாளரால் தலைமைத் தாங்கப்படுகிறது. கண்ணனூர் கோட்டமும் திருச்சூர் கோட்டமும் வடக்கு மண்டலத்தின் கீழும், அதேபோல் கொச்சி கோட்டமும் திருவனந்தபுரம் கோட்டமும் தென் மண்டலத்தின் கீழும் வருகிறது. கேரளத்தின் ஐந்து மாநகரங்களுக்காக மாநகர காவல் ஆணையரின் தலைமையில் ஐந்து ஆணையகங்கள் (Commissariats) உள்ளன. ஐந்து ஆணையகங்கள் திருவனந்தபுரம் மாநகர காவல், கொச்சி மாநகர காவல், கோழிக்கோடு மாநகர காவல், கொல்லம் மாநகர காவல் மற்றும் திருச்சூர் மாநகர காவல் ஆகியவற்றிக்காக காணப்படுகிறது.

கேரள காவலகத்திற்கு சொந்தமான ஒரு சிற்றுந்து

பதவித் தரம்
-----------

கேரளக் காவல் படையில் பயன்படுத்தப்படும் பதவிப் பெயர்கள் கீழே

* காவல் பொது இயக்குநர் [மாநில காவல்துறைத் தலைவர்] (DGP)
* காவல் கூடுதல் பொது இயக்குநர் (Addl.DGP)
* காவல் பொது ஆய்வாளர் (IGP)
* காவல் துணை பொது ஆய்வாளர் (DIG)
* காவல் ஆணையர் [நகர்புரம்]/காவல் கண்காணிப்பாளர் (SP)[ஊரகம்]
* காவல் கூடுதல் ஆணையர்
* காவல் உதவி ஆணையர்/நகர்புரம்
* காவல் துணை கண்காணிப்பாளர்(Dy.SP)/ காவல் கூடுதல் கண்காணிப்பாளர்(ASP)/ஊரகம்
* காவல் ஆய்வாளர் (IP or CI)
* 
* காவல் துணை ஆய்வாளர் (SI)
* காவல் உதவி துணை ஆய்வாளர் (ASI)
* முதிர்ந்த குடிமைக் காவல் அலுவலர் (தலைமை காவலர்-HC)
* குடிமைக் காவல் அலுவலர் (காவலர்-PC)

சட்டமும் கேரளக் காவலும்
-----------------------

கேரளக் காவல் தொடர்பான சட்டம், **கேரளக் காவல் செய்யுள்-2011**, எனும் குறுந்தலைப்பில் அறியப்படுகிறது.

இந்த சட்டத்தின் நீண்ட தலைப்பும் முன்னுரையும் சட்டத்தின் முக்கியத் துவத்தையும், அதன் நோக்கத்தையும் எடுத்துரைக்கிறது.

### நீண்ட தலைப்பு

கேரள மாநிலத்தின் காவல் படையின் உருவாக்கம், கட்டுப்படுத்தல், செயல்திறன் மற்றும் கடமைகள் தொடர்பான சட்டத்தை, ஒருமைபடுத்தவும் திருத்தங்கள் கொண்டுவருவதற்குமான ஒரு சட்டம்.

### முன்னுரை

இந்திய அரசியல் அமைப்பின் படி நாட்டின் நேர்மை மற்றும் பாதுகாப்பை காத்திட, மற்றும் முறைப்படி வெளிப்படையாக சட்டத்தின் விதிகளை உறுதிசெய்திட, மற்றும் அனைத்து நபர்களின் உயிர், உடைமை, தன்னிச்சை, மதிப்பு, மற்றும் மனித உரிமைக்கு தகுந்த கருதல் தந்திட, ஒரு தொழிற்சார், பயிற்சி பெற்ற, திறமையான, ஒழுங்குற்ற, அர்ப்பணிப்புள்ள காவல் முறையை விரைந்து தருவதாக இது **இருப்பதனால்**,   
 **மற்றும்**, போதுமான சட்டபூர்வ செயல்திறன்கள் மற்றும் பொருப்புகள் தந்து செயல்திறன்களையும் கடமைகளையும் நிறைவேற்றுவதற்கு தகுதியுற்றவர்களாக காவல்துறையை உருவாக்குவதற்கு இது தேவையாக **இருப்பதனால்**,   
 **மற்றும்**, நவீன ஜனநாயக சமூகத்துடன் பொருந்தி செயல்படுவதும், பொது ஒற்றுமை மற்றும் சட்ட ஒழுங்கை நிலைநிறுத்துவதுமான காவல் முறைக்கு இது தேவையாக **இருப்பதனால்**,   
 **மற்றும்**, காவல்துறையினருக்கான செயல்திறன்கள் தவறாக பயன்படுத்தப்பட வில்லை என்றும் காவல்துறை செயல்பாடுகள் சட்டபூர்வமானதும் முறையான கட்டுபாடுகளுக்கு உட்பட்டது என்றும் உறுதிப்படுத்த, கட்டாயப் படுத்துவதாக இது **இருப்பதனால்**,   
 **இப்போது**, **ஆதலால்**, கேரள மாநிலத்தின் காவல் படையின் உருவாக்கம், கட்டுப்படுத்தல், செயல்திறன்கள், கடமைகள் தொடர்பான சட்டத்தை ஒருமைபடுத்தவும், திருத்தங்கள் கொண்டுவரவும் இது கட்டாயம் என்பதால்

இது இந்தியாவின் அறுபத்தி-ஒன்றாவது குடியரசு ஆண்டில் பின் வருமாறு சட்டமாக்கப்பட்டு **இருக்கிறது**.

காவல்துறையின் பொதுவான கடமைகள்
-----------------------------

இந்திய அரசியல் அமைப்பிற்கும் அதன் கீழ் உருவாக்கப் பட்டுள்ள சட்டங்களுக்கும் உட்பட்டு ஜனங்களுக்கு இடையில் செயல்படும் சேவை பரிவு என்ற நிலைக்கு, அமைதி மற்றும் ஒழுங்கு,தேசத்தின் ஒற்றுமை, நாட்டின் பாதுகாப்பு மற்றும் மனித உரிமைகளை காத்தல் ஆகியவை உறுதி செய்யப் படுவதின் வாயிலாக, சட்டத்தின் கீழ் கிடைக்கும் தன்னிச்சைகள் மற்றும் உரிமைகள் அகியன அனைத்து நபர்களும் அனுபவித்தலை உறுதிப் படுத்துவதற்கு, காவல்துறை, சட்டத்துடன் இனங்கி செயல்பட வேண்டும்.

குறிப்புகள்
-----------

தமிழ்நாடு காவல்துறை